ประกาศจังหวัดปทุมธานีประกาศจังหวัดปทุมธานีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดปทุมธานีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันดังนี้๑. ห้ามมิให้ผู้ใดจุดและปล่อยหรือกระทำการอย่างใด เพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เว้นแต่ได้รับอนุญาตจากนายอำเภอแห่งท้องที่โดยความเห็นชอบของคณะกรมการจังหวัดปทุมธานี๒.ผู้ใดจะจัดให้มีสถานที่จุดและปล่อยหรือกระทำการอย่างใดเพื่อให้โคมควันขึ้นไปสู่อากาศต้องได้รับอนุญาตจากนายอำเภอท้องที่๓.กำหนดระยะเวลาในจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน๓.๑โคมควันให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๑๘.๐๐ นาฬิกา ถึงเวลา ๒๔.๐๐ นาฬิกา สำหรับโคมลอยโคมไฟห้ามจุดและปล่อย๓.๒โคมควันให้กระทำได้ในเทศกาลส่งท้ายปีเก่าต้อนรับปีใหม่ในช่วงคืนวันที่ ๓๑ ธันวาคมของทุกปีและในช่วงเวลา ๒๒.๐๐ นาฬิกา ถึงเวลา ๐๑.๐๐ นาฬิกา ของวันที่ ๑ มกราคม ของทุกปี๔.สถานที่จุดและปล่อยโคมควันให้กระทำได้เมื่อได้รับอนุญาตจากนายอำเภอ โดยให้นายอำเภอระบุพื้นที่การจุดและปล่อยโคมควัน ให้ชัดเจนถึงขอบเขตปริมณฑลในการอนุญาตให้จัดและปล่อย๕.ห้ามมิให้ผู้ใดจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศที่อยู่ในเขตบริเวณพื้นที่ ขึ้น - ลง สนามบินดอนเมือง ตามประกาศกระทรวงคมนาคม เรื่องกำหนดเขตบริเวณใกล้เคียงสนามบินดอนเมือง กรุงเทพมหานคร พ.ศ. ๒๕๔๐ ได้แก่ ท้องที่ตำบลคลองสามตำบลคลองสี่ อำเภอคลองหลวง ตำบลบึงยี่โถ ตำบลประชาธิปัตย์ ตำบลรังสิต อำเภอธัญบุรีตำบลคูคต ตำบลลาดสวาย อำเภอลำลูกกา และตำบลหลักหก ตำบลบ้านใหม่ อำเภอเมืองปทุมธานีจังหวัดปทุมธานี๖.มาตรการในการป้องกันมิให้มีการเล่นการพนัน๖.๑ห้ามจัดให้มีการเล่นการพนันขันต่อในการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการขึ้นลงหรือความสูงต่ำของในการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันหรือการกระทำการอื่นใดอันเป็นข้อชี้ขาดให้แพ้ชนะกัน๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดที่คล้ายคลึงกันในวัดโรงเรียน ทางสาธารณะ ที่สาธารณะ เว้นแต่เป็นพื้นที่ตามข้อ ๕ ของประกาศนี้๗.๒ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๗.๓สถานที่จุดและปล่อยโคมควัน ขึ้นไปสู่อากาศที่อยู่ในเขต และนอกเขตบริเวณใกล้เคียงสนามบินดอนเมืองพื้นที่เฝ้าระวังพิเศษระดับ ๑ คือบริเวณพื้นที่เสี่ยงตามแนว ขึ้น ลง สนามบินที่ห่างจากทางขึ้น - ลง ของเครื่องบิน ห่างข้างละ ๔.๖ กิโลเมตร และระยะทางยาว ๑๘.๕กิโลเมตร จากหัวทางวิ่งทั้งสองด้าน และเส้นทางการบิน เข้า - ออก สนามบินดอนเมือง (นอกจากตำบลอำเภอตามข้อ๖) ต้องยื่นขอรับใบอนุญาตล่วงหน้าก่อนวันจุดและปล่อยไม่น้อยกว่า๑๕ วันเพื่อให้อำเภอสามารถตรวจสอบความเหมาะสมของสถานที่และแจ้งประสานการท่าอากาศยานดอนเมืองทราบล่วงหน้า๗ วัน๗.๔ห้ามจุดหรือปล่อยโคมควันหรือวัตถุอื่นใดที่คล้ายคลึงกันกรณีได้รับการประสานมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัดหรือพื้นที่จังหวัดใกล้เคียงโดยทางเครื่องบินพระที่นั่ง โดยให้งดการจุดหรือปล่อยโดยเด็ดขาดในระหว่างพระราชกรณียกิจหรือให้เลื่อนการจุดหรือปล่อยออกไปจนกว่าจะเสร็จสิ้นพระราชกรณียกิจ๘.ผู้ใดกระทำการจุดและปล่อยนอกสถานที่ที่ได้รับอนุญาตหรือเป็นผู้จัดให้มีสถานที่จุดหรือปล่อยโดยไม่ได้รับอนุญาตหรือฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙๙. ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน และก่อให้เกิดความเสียหายแก่อากาศยาน ชุมชนหรือประชาชน๑๐.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๐พฤศจิกายน พ.ศ. ๒๕๕๙สุรชัย ขันอาสาผู้ว่าราชการจังหวัดปทุมธานีปริยานุช/จัดทำ๙ ธันวาคม ๒๕๕๙วริญา/ตรวจ๙ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๖ ง/หน้า ๔๙/๙ ธันวาคม ๒๕๕๙